Termini de presentació de sol·licituds: del 20.09.2018 al 09.10.2018, ambdós inclosos.
Les persones interessades han de fer constar en la sol·licitud les dades personals i de contacte, així com les dades necessàries per participar en el procés de selecció:
La sol·licitud telemàtica no requereix signatura electrònica.
Documentació annexa a la sol·licitud i altres documents
Amb la presentació de la sol·licitud, la persona interessada dona el consentiment perquè l'òrgan convocant, l'òrgan gestor i el Tribunal Qualificador facin les comprovacions pertinents i les acreditacions d'ofici a partir de les dades que consten en el Registre general de personal, en la base de dades de convocatòries de selecció, i a partir de les dades de què disposen les administracions públiques.
Quan no es puguin verificar les dades, els aspirants hauran de presentar la documentació corresponent d'acord amb el que determinen les bases de la convocatòria, tot tenint en compte que a la sol·licitud telemàtica hi ha un apartat habilitat per adjuntar aquella documentació que es consideri oportuna, mitjançant fitxers dels formats pdf, rar o zip.
Un cop tramitada la sol·licitud de participació, els aspirants han de presentar preferentment els seus escrits o la seva documentació mitjançant la Petició genèrica del Registre electrònic de la seu electrònica de la Generalitat de Catalunya.
A l'assumpte de la petició genèrica cal identificar expressament el número de registre de la convocatòria i el motiu de presentació, i adreçar-la a l'Oficina de Selecció de Personal del Departament de Polítiques Digitals i Administració Pública (subtema "Oposicions").
Els requisits establerts s'han de complir el darrer dia del termini de presentació de sol·licituds i s'han de continuar complint fins a la data de presa de possessió.
Tenir complerts els setze anys i no haver arribat a l'edat de jubilació forçosa.
Posseir algun dels títols oficials que exigeix la convocatòria, o estar en condicions d'obtenir-lo en la data en què finalitza el termini de presentació de sol·licituds.
No estar inhabilitat/ada per a l'exercici de les funcions públiques ni estar separat/ada mitjançant expedient disciplinari de qualsevol administració pública o d'òrgans constitucionals o estatutaris de les comunitats autònomes.
Tenir la capacitat física i psíquica per desenvolupar les funcions pròpies dels llocs de treball de la convocatòria.
Tenir els coneixements de nivell de suficiència de català (C1) o superior.
Requisits específics de promoció interna:
a) Ser funcionari de carrera, d'acord amb l'article 217.3.3 de la Llei 17/2017, d'1 d'agost, del Codi tributari de Catalunya (en la part no suspesa per la provisió del Tribunal Constitucional de 12 de setembre de 2017, recurs d'inconstitucionalitat núm. 4362/2017), dels cossos següents:
1) Cos superior de tècnics tributaris de la Generalitat de Catalunya.
2) Cos superior d'administració de la Generalitat de Catalunya, del cos d'intervenció de la Generalitat de Catalunya i del cos d'advocacia de la Generalitat de Catalunya que compleixin els requisits i les condicions que estableix la normativa general en matèria de promoció interna.
3) Cos tècnic de gestors tributaris de la Generalitat de Catalunya.
b) Tenir una antiguitat mínima de dos anys de servei actiu com a funcionari dels cossos esmentats en el punt a) anterior.
Es té en consideració el temps de serveis prestats com a funcionari interí en aquests cossos.
c) Trobar-se, respecte de la Generalitat de Catalunya, en els cossos esmentats en el punt a), en situació administrativa de servei actiu en l'Administració de la Generalitat, situacions administratives que comportin reserva de plaça o destinació, serveis en altres administracions o excedència voluntària per incompatibilitat per prestació de serveis en qualsevol altre lloc del sector públic.
Les situacions administratives esmentades en aquest punt s'han de mantenir entre qualsevol de les assenyalades durant tot el procés de selecció fins a la data de presa de possessió.
A més de les bases generals i específiques que regeixen el procés, es pot obtenir informació a través d'aquest tràmit i del web de Funció Pública, on hi ha disponibles continguts i documents que poden ser útils durant la convocatòria.
Els actes administratius relatius a la convocatòria es publiquen, si escau, al Diari Oficial de la Generalitat de Catalunya i, en tot cas, al Tauler d'anuncis de la Seu electrònica de la Generalitat de Catalunya, e-Tauler.
D'aquestes publicacions, així com de la resta d'actes que se'n deriven, se'n fa difusió al web Funció Pública.
La informació també estarà disponible al web de l'Agència Tributària de Catalunya, a l'apartat Processos selectius de cossos tributaris.
D'altra banda, a Tràmits gencat, els aspirants, a través de l'apartat "Les meves gestions" (o "La meva carpeta", si es tramita la sol·licitud mitjançant identificació digital), poden accedir a la informació actualitzada i individualitzada sobre la seva participació en cada moment del procés de selecció.
- Guia del procés d'inscripció, pagament i consulta [PDF, 2,8MB]
- Condicions tècniques necessàries per fer tràmits en línia.
En línia, amb targeta bancària a Tràmits gencat, un cop tramesa la sol·licitud telemàtica emplenant directament l'apartat Mitjançant targeta de crèdit/dèbit.
Amb carta de pagament, que es pot imprimir des del tràmit telemàtic d'inscripció.
La taxa s'ha d'abonar a través dels caixers automàtics de qualsevol oficina de l'entitat col·laboradora CaixaBank.
La manca de pagament, el pagament incomplet de la taxa o la no acreditació a efectes d'exempció, determinarà l'exclusió de l'aspirant en les llistes definitives d'aspirants admesos i exclosos.
En cap cas el pagament a l'entitat col·laboradora no substitueix el tràmit de presentació de la sol·licitud en el termini i en la manera escaient.
La resolució per la qual s'aprova la llista provisional de persones admeses i excloses es publica i es pot consultar en els mitjans detallats en el punt Informació sobre el procés selectiu.
Les persones aspirants que figurin a la llista de persones excloses disposen d'un termini de 10 dies, comptats a partir de l'endemà de la publicació de la resolució esmentada, per presentar davant el/la president/a de l'Agència Tributària de Catalunya les esmenes dels defectes de la seva sol·licitud inicial, o per adjuntar la documentació requerida a la convocatòria.
Les persones aspirants que en el termini assenyalat no esmenin la sol·licitud o no aportin la documentació necessària seran definitivament excloses del procés selectiu.
Transcorreguts 15 dies des de la finalització del termini per fer esmenes a les llistes provisionals, es publicarà a través dels mitjans detallats en el punt Informació sobre el procés selectiu, la resolució per la qual s'aprova la llista definitiva de les persones admeses i excloses.
Aquesta resolució indica la data, l'hora i el lloc de realització de la primera prova de la fase d'oposició.